SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Žaneta
Priezvisko:			CSÁDEROVÁ			 	Titul: Mgr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Ruská federácia
Mesto:				Moskva 
Termín:			27. – 29.09.2018
Prijímajúca organizácia:     	RUSADA (Antidopingová agentúra Ruska)
Adresa:			ROC (Ruské olympijské centrum) Inovatkino center
				Luzhnetskaya naberezhnaya, 8/1

Účel cesty:	Účasť na medzinárodnej vedecko – praktickej konferencii s názvom „ Budúcnosť čistého športu: súčasné problémy, zmeny a riešenia“.

Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	28.9.2018	09.00 – 17.00 hod. 
	29.9.2018    	09.30 – 11.00 hod.

Navštívená organizácia:	RUSADA

Organizátori konferencie:	RUSADA, Ruská medzinárodná olympijská univerzita, Štátna fakulta práva Lomonosov Moskva pod záštitou Ministra športu Ruskej federácie a Ruského olympijského výboru.  
	
Kontaktné adresy:	Adresár nezverejňujeme. 

4.	PRIEBEH ROKOVANÍ

Zahraničná pracovná cesta sa uskutočnila na báze podpísaného Memoranda o spolupráci medzi Antidopingovou agentúrou SR a Ruskou antidopingovou agentúrou (RUSADA).

PRIEBEH KONFERENCIE

Predmetom konferencie bolo prezentovať praktické skúsenosti v oblasti antidopingovej politiky,
poukázať na jej  zmeny, identifikovať kľúčové mechanizmy pre ďalší rozvoj tejto oblasti a
implementovať ich do budúcnosti.

Konferencia bola rozdelená na dve dôležité časti, ktoré sú súčasťou aktuálnej svetovej
antidopingovej politiky:

Prvá časť bola venovaná otázkam zosúladenia legislatívnych medzinárodných a národných
procesov  a antidopingových regulácií v Rusku. So svojimi prezentáciami vystúpili významní
predstavitelia z dôležitých inštitúcií v Rusku a prizvaní medzinárodní experti zaoberajúci sa
antidopingovou problematikou. Ruská antidopingová agentúra bola uznaná ako nevyhovujúca od
roku 2015. Sankcie uvalené na ruských športovcov boli prísne. Po troch rokoch práce sa podarilo,
že RUSADA  bola v septembri 2018  obnovená a pri dodržiavaní ustanovených pravidiel a
podmienok bude môcť pracovať ako plnohodnotná národná antidopingová agentúra. Prítomní
prezentujúci sa zhodli, že doping v športe nie je problém iba v Rusku, ale je to globálny celosvetový
problém. Riešením by mohol byť systém zameraný na mládež  a všetkých, ktorí pracujú v športe
nielen športovci a tréneri. Ako hlavné vzdelávacie inštitúcie boli prezentované univerzity a školy.
Významná je taktiež vzájomná spolupráca s vládnimi inštitúciami, športovými federáciami a
národnými antidopingovými agentúrami. Bolo odprezentované, že pre všetky veľké aj malé
antidopingové organizácie platia rovnaké pravidlá, ale nie vždy tieto organizácie majú rovnakú
podporu a podmienky na ich implementáciu. Z etického pohľadu bolo zaujímavé ako vlastne
máme vnímať zákaz dopingu, je to vlasne porušenie určitého sľubu, ktorým sa športoci zaväzujú,
keď vstupujú do súťaženia. Sú tu určité záväzky a pravidlá, s ktorými obe strany súhlasia a
rešpektujú ich, porušenie tohto sľubu znamená zlyhanie a uplatnenie sankcií. 
	Druhá časť bola venovaná oblasti vzdelávania a výskumu na poli antidopingovej
bezpečnosti. V prednáške p. Liene Kozlovskej, ktorá zastupovala Radu Európy bolo zdôraznené, že
aj športovci sú ľudia so svojimi právami a zodpovednosťami. Dôraz kládla na jednotnosť sankcií,
kde členovia disciplinárnych komisií veľakrát pochybia  v oblasti dodržiavania  postupov pri riešení
porušení antidopingových pravidiel. Preto bola vytvorená platforma HELP, kde sa majú možnosť
vzdelávať. Ako efektívny a hodnotný projekt bolo odprezentované e- learningove vzdelávanie
športovcov po celom Rusku. Politika vzdelávania, informovania a určenia zodpovedností  v oblasti
antidopingu pre športovcov, trénerov, lekárov,sponzorov, manažérov, rodičov a všetkých
ostatných športových odborníkov bude prijoritou pri tvorení znenia nového Svetového
antidopingového kódexu. 
	Počas druhého dňa prebehlo bilaterálne stretnutie so zástupcami RUSADA menovite s p.
Margaritou Pakhnotskaya a  Ievou Lukosiute-Stanikuniene. Počas stretnutia boli objasnené
východiská antidopingovej politiky oboch strán. Boli predložené ďalšie možnosti vzájomnej
spolupráce na báze národných antidopingových organizácií.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-	pokračovať v zdieľaní informácií s vládnymi  a vzdelávacími inštitúciami,
-	nadobudnuté poznatky a skúsenosti budú využité pri návrhoch projektov v  antidopingu,
-	iniciovať riešenie dopingu ako celospoločenského problému, ktorý sa týka verejného zdravia. 

ZOZNAM OBDRŽANEJ DOKUMENTÁCIE

Príspevky z konferencie sú v elektronickej podobe na SADA.

6.	PRÍNOS 

Osobná výmena skúseností na medzinárodných konferenciách v tejto oblasti, patrí  k významným aktivitám pri čerpaní nových informácií. Kooperácia a zdieľanie najlepších postupov  s národnými antidopingovými agentúrami predstavuje účinné a transparentné riešenie pri nastavovaní  globálnej antidopingovej politiky.

7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk a webovej stránke MŠVVaŠ SR www.minedu.sk   

Vypracoval: 	
Mgr. Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

Bratislava, 2. októbra 2018

Schválil: 	
JUDr. Mgr. Martina Lubyová, PhD.